alexandrainst/scandi-wiki huggingface dataset:
Carte Blanche

Carte Blanche – Norges nasjonale kompani for samtidsdans (1989) eies av staten (70%), Hordaland fylkeskommune (15%) og Bergen kommune (15%). Nåværende teatersjef er Annabelle Bonnéry som gikk inn i rollen  august 2018. Hun etterfulgte Hooman Sharifi, som virket som teatersjef fra 2014 til 2018. Rollen som teatersjef holdes på et fire års åremål. 

Kompaniet ble opprettet i Bærum i 1984 av norsk-engelske Jennifer Day og danseren Toni Ferraz og var fra starten av et jazzdanskompani, med koreografier av blant andre Jennifer Day, Molly Molloy, Kjersti Alveberg og Wayne McKnight.

I 1988 bestemte daværende kulturminister Hallvard Bakke at Carte Blanche skulle flytte til Bergen og utnevnes til regionalt dansekompani for Bergen og Vestlandet, kompaniet startet sin virksomhet i Bergen sommeren 1989. Etter en dramatisk konkurs i januar 1990, ble Nye Carte Blanche stiftet, med de samme dansere under ny ledelse av Anne Borg i nye lokaler i Turnhallen i Bergen, omdøpt til Danseteatret. I disse kritiske årene, før og etter konkursen, var det stort fokus på å reise rundt og gi forestillinger ved skoler i Hordaland, slik at skolebarn og ungdom kunne få oppleve scenisk dans på nært hold, ofte for første gang.

Utover 90-tallet skiftet kompaniets profil gradvis i retning av samtidsdans. Kunstneriske ledere i disse årene var Anne Borg (1990), Jessica Iwansson (1991), Fredrik Rütter (1992–93), Jens Graff (1994–96) og Karen Foss (1997–2001). Viktige koreografer i denne tiden var Ina Christel Johannessen, Kjersti Alveberg, Sølvi Edvardsen, Jens Östberg, Jo Strømgren m.fl. Flere utenlandske gjestespill ble også gjennomført i disse årene. I 2000 tok kompaniet sitt opprinnelige navn tilbake og utelot «Nye».

I 2001 overtok tidligere danser i kompaniet, Arne Fagerholt, den kunstneriske ledelsen. I løpet av hans periode frem til 2008 flyttet Carte Blanche ut av Danseteatret til nye, mer hensiktsmessige lokaler på Nøstet i Bergen, og ensemblet gikk fra å være et regionalt dansekompani for Bergen og Hordaland til å etablere seg som Norges nasjonale kompani for samtidsdans med årlige nasjonale turneer. I tillegg har det vært gjestespill i Sverige, Danmark og Island.

I Fagerholts sjefsperiode var bl.a. et fokus på de tre norske koreografene Ingun Bjørnsgaard, Ina Christel Johannessen og Eva Cecilie Richardsen, mens av utenlandske koreografer bør nevnes Amanda Miller og israelske Sharon Eyal og Ohad Naharin som først ble introdusert til det norske publikum av nettopp Carte Blanche.

Kompaniet består av tolv - fjorten dansere, 50 % av hvert kjønn, samt administrativt og teknisk personale, til sammen ca. 28 personer per 2014. Samlet budsjett for 2014 var på rundt 40 mill. kr. og det fremføres 60-70 forestillinger, fordelt på 2-3 nye produksjoner, per år.

Referanser

Eksterne lenker 
 carteblanche.no

Norske selskaper med offentlig eierskap
Kultur i Bergen
Etableringer i 1984
Dansekompanier
Georg Hillmar

Georg Hillmar  (født 10. oktober 1876 i Berlin, død 12. desember 1911 samme sted) var en tysk idrettsutøver som deltok i turn i de første olympiske lekene i moderne tid i 1896 i Athen.
 
Hillmar deltok i øvelsene skranke, svingstang, hopp og bøylehest. I disse individuelle øvelsene kom han ikke på medaljeplass.

Hillmar ble dobbel olympisk mester i lagkonkurransene både i skranke og svingstang. Tyskland vant begge lagkonkurransene, i svingstangskonkurransen var det kun et lag.

OL-medaljer 
 1896  Athen -  Gull i turn, lagkonkurranse skranke  Tyskland
 1896  Athen -  Gull i turn, lagkonkurranse svingstang  Tyskland

Referanser

Eksterne lenker 
 

Tyske turnere
Olympiske mestere for Tyskland
Medaljevinnere under Sommer-OL 1896
Deltakere for Tyskland under Sommer-OL 1896
Gymnaster under Sommer-OL 1896
Olympiske medaljevinnere i gymnastikk
George Wilkinson

George Wilkinson (født 3. mars 1879, død 7. august 1946) var en britisk vannpolospiller.

Wilkinson har blitt olympisk mester tre ganger. Han var med på de britiske vannpololagene som vant i OL 1900 i Paris, OL 1908 i London og OL 1912 i Stockholm.

OL-medaljer 
 1900  Paris -  Gull i vannpolo, (Storbritannia)
 1908  London -  Gull i vannpolo, (Storbritannia)
 1912  Stockholm -  Gull i vannpolo, (Storbritannia)

Eksterne lenker 
 

Britiske vannpolospillere
Olympiske mestere for Storbritannia
Medaljevinnere under Sommer-OL 1900
Deltakere for Storbritannia under Sommer-OL 1900
Vannpolospillere under Sommer-OL 1900
Medaljevinnere under Sommer-OL 1908
Deltakere for Storbritannia under Sommer-OL 1908
Vannpolospillere under Sommer-OL 1908
Medaljevinnere under Sommer-OL 1912
Deltakere for Storbritannia under Sommer-OL 1912
Vannpolospillere under Sommer-OL 1912
Fylkesvei 4262

Fylkesvei 4262 går mellom Paraksvika og Barstad i Sokndal kommune. Veien er 1,2 km lang.

Frem til 2019 hadde veien betegnelsen fylkesvei 31.

Kommuner og knutepunkter

 Paraksvika
Endepunkt Barstad

Referanser

Eksterne lenker 
 Vegvesenets vegkart 
 

Fylkesveier i Rogaland
Veier i Sokndal
Glanskrattmåler

Glanskrattmåler (Lampropteryx otregiata) er en sommerfugl i gruppen av de egentlige målere  (Geometridae). Den er funnet spredt nord til Nordland i Norge.

Utseende 
En middelsstor (vingespenn 21 – 27 mm), slank, brungrå måler. Den kan ligne på flere andre arter, men kan kjennes på at det er flere, vanligvis tydelige, mørke ringer i den bakerste delen av forvingenes brede tverrbånd. Forvingen er lyst brungrå, i midten med et bredt, brungrått (lysere enn hos mange andre arter) tverrbånd. Dette er hakkete i kantet og kantet med en dobbel, hvit stripe. I den bakerste delen av tverrbåndet er det 3 – 4 mørke ringer. I vingespissen er det en hvit skråstrek, langs vingens ytterkant noen hvite og mørkebrune (tofargede) flekker. Bakvingen er silkeaktig hvit, bakhjørnet mørkere. Larven er gulbrun, litt lysere på de bakerste leddene. Kroppen virker noe knudrete og har enkelte korte, utstående børster. På de midterste ryggleddene har den U-formede, mørke flekker med en mørkbrun flekk midt i U-en.

Levevis 
Glanskrattmåler lever på fuktige steder der vertsplantene vokser. Larvene lever på myrmaure (Galium palustre), kanskje også på sumpmaure (Galium uliginosum). De voksne målerne har to generasjoner hver sommer, i alle fall i Storbritannia, som flyr i mai – juni og august – september.

Utbredelse 
Arten finnes i Europa, unntatt den sørvestligste delen, og videre østover gjennom Russland til Japan. I Norge er den funnet nord til det sørligste Nordland, men synes å mangle på Vestlandet.

Referanser

Kilder 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3

 Nettsiden Svenska Fjärilar, med bildegalleri: 

 UK moths, Lampropteryx otregiata:

Eksterne lenker 
 
 www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site: 

Målere
Sommerfugler formelt beskrevet i 1917
Leting

«Leting» kan også vise til søk.
Laoting (kinesisk: 乐亭县; pinyin: Làotíng Xiàn) er et fylke i byprefekturet Tangshan i provinsen Hebei i Folkerepublikken Kina. I 1999 hadde det en befolkning på  innbyggere.

Kulturminner
Li Dazhaos gamle bosted (Li Dazhao guju, 李大钊故居) ble i 1988 oppført på Folkerepublikken Kinas liste over kulturminner.

Administrative enheter
Subdistrikt:
Chengqu (城区街道)

Storkommuner:
Laoting (乐亭镇), Tangjiahe (汤家河镇), Hujiatuo (胡家坨镇), Wangtan (王滩镇), Yangezhuang (闫各庄镇), Matouying (马头营镇), Xinzhai (新寨镇), Tingliuhe (汀流河镇), Jianggezhuang (姜各庄镇), Maozhuang (毛庄镇), Zhongbao (中堡镇)

Kommuner:
Panggezhuang (庞各庄乡), Daxianggezhuang (大相各庄乡), Guhe Township (古河乡).

Referanser

Eksterne lenker
 Laotings hjemmesider

Laoting
Gyllen fallskjerm

Gyllen fallskjerm er en kontraktfestet avtale mellom en bedrift og en ansatt, vanligvis en toppleder, som spesifiserer økonomisk kompensasjon dersom han eller hun må forlate sin stilling. Enkelte ganger vil det være krav om at speielle vilkår må være oppfylt, vanligvis endringer i eierskap av bedriften, for at den gylne fallskjermen skal utløses. Ofte stilles det imidlertid ikke særskilte betingelser ved årsaken til fratredelsen.

De som tilbyr gylne fallskjermer argumenterer med at de tjener flere formål:

 Det blir enklere å tiltrekke seg og beholde ledere, spesielt i virksomheter der fusjoner forekommer ofte.
 Det hjelper lederen i å opptre objektivt i forbindelse med bedriftsovertakelser.
 Det kan hindre uønskede overtakelser ved at kostnadene blir høye.

Motstandere av gylne fallskjermer besvarer dette med:

 Det er en fare for oppsigelse i alle stillinger, og ledere er allerede godt lønnet
 Ledere har allerede et betrodd ansvar i virksomheten, og skulle ikke behøve ekstra insentiver for å holde seg objektive.
 Kostnaden ved gylne fallskjermer utgjør bare en liten prosentandel av overtakelseskostnadene.

Den første kjente bruken av uttrykket «gyllen fallskjerm» daterer seg til 1961, da kreditorer forsøkte å frata Howard Hughes kontrollen i Trans World Airlines (TWA). Kreditorene tilbød Charles C. Tillinghast Jr. en arbeidskontrakt – kalt en gyllen fallskjerm med referanse til beskyttelsen en fallskjerm representerer – med vern mot en temmelig sikker avskjed dersom den anerkjente piloten Howard Hughes skulle klare å opprettholde kontrollen i TWA.

Bruken av gylne fallskjermer økte kraftig på 1980-tallet, som en reaksjon på den store økningen i overtakelser og fusjoner. I Norge kom uttrykket i vanlig bruk rundt 1990.

Ifølge en studie fra 2006 utført av Hay Group, har franske ledere de største gylne fallskjermene i Europa, mens de franske lederlønningene ligger på det europeiske gjennomsnittet.

Gylne fallskjermer i Norge 
Fra 1990 til 2006 ble nærmere 40 avtaler om gylne fallskjermer utløst i Norge. De tre mest lukrative sluttpakkene har gått til:

 Kjell Almskog som måtte forlate et Kværner i dyp krise i 2001. Dagens Næringsliv har beregnet verdien av sluttpakken og pensjonen til å være 78 millioner kroner.
 Jens P. Heyerdahl forlot Orkla etter å ha tapt maktkampen mot Stein Erik Hagen i 2000. Sluttpakken hadde en verdi på ca. 42 millioner kroner.
 Harald Norvik fikk en sluttpakke verd over 28 millioner kroner etter sin avgang fra Statoil i 1999. Etter massiv kritikk sa han fra seg deler av sluttpakken.

Referanser 

Bedriftsøkonomi
Norske ord og uttrykk
Martin Olsen (musiker)

Martin Olsen (født 25. september 1982 i Kristiansand) er utdannet trombonist fra Det Jyske Musikkonservatorium og Universitetet i Stavanger. 

Han har representert Norge i The World Orchestra of jeunesses musicales i perioden 2006–2007. Han har tidligere spilt i Vennesla Brass og Stavanger Brass Band. Han er bosatt i Oslo og jobber som dirigent og messingpedagog.

Eksterne lenker 
 
 The World Orchestra of jeunesses musicales
 Martin Olsens profil hos Stavanger Brass Band

Norske trombonister
Norske dirigenter
Slemdals bankende hjerte (Siljanspelet 2008)

Slemdals bankende hjerte (Siljanspelet 2008) er et historisk skuespill. Det blir spilt i Kullkjelleren, Siljan, 4. september–7. september 2008.

Handling
Handlingen har direkte tilknytning til spelstedet, Kullkjelleren. Kullkjelleren inngik nemlig som en del av Moholt jernverk, som var Slemdals nye, store arbeidsgiver i 1731.

Anna Engelstad er en ung og bitter enke, en hardt arbeidende outsider som ønsker å drive mannens gård slik hun personlig vil.

Anna Engelstad vil selv velge hvem hun skal selge skog til når jernverksportene blir åpnet. Moholt jernverk var beliggende på Eide i Siljan kommune, den gang Slemdal, og inngikk som en del av Fritzøe Verk i Larvik.

Raskt brygger det opp til maktkamp mellom Fritzøe jernverk og Fossum jernverk om hvilke grunneiere som skal stå for leveransene hvor.

Anna Engelstad (spilt av Jeanne Bøe) er en sta, kjeftende kvinne som havner i klemme mellom de to makthaverne, hvor Fritzøes Frantz Edler (spilt av Hans Jacob Sand) står frem som meget mer sympatisk enn den slue Elchier (spilt av Staffan Klasson) fra Fossum jernverk og håndlangeren hans, sakfører Bagge (spilt av Henrik Berg Larsen).

Manus
Jeanne Bøe

Regi
Hans Jacob Sand

Musikk/lyd
Jørn Arve Rønningen 
Jeanne Bøe

Noen roller

Norske skuespill
Siljan
Skuespill fra 2008
Bring

Bring er et norsk post- og logistikkselskap med virksomhet i Norden. Bring er i Norge den delen av Post-konsernet som betjener bedriftskundene og de deler av driften som retter seg mot bedriftskunder profileres derfor i grønne farger og ikke i den røde fargen som Posten benytter og som i all hovedsak skal profileres mot privatkunder. Selskapet eies av Posten Norge.

Bring ble etablert som merkevare i 2008, og er et resultat av Posten Norges vekststrategi og satsing mot det nordiske bedriftsmarkedet. Det ble i perioden 1998-2008 kjøpt opp en rekke selskap valgt strategisk for å kunne betjene det nordiske markedet. Etter 10 år med oppkjøp ble ideen bak Bring realisert og Bring er i sin helhet et selskap som er bygget opp av oppkjøp av flere små og store transportører. Blant kjente transportører som i dag er en del av Bring finner vi tidligere Nor-Cargo, Nettlast, Frigoscandia og slovakiske Blomquist Trucking. Alle oppkjøp ble finansiert gjennom morselskapet Posten og eies i sin helhet av Posten Norge AS, men fremstår med merkevaren Bring. Også den delen av Posten som omhandlet transport av post og gods langs vei er i dag profilert som Bring og ikke Posten.

I Norge er det mest vanlig å se lastebiler, containere og vogntog merket Bring, mens det eksempelvis i Sverige finnes mindre kjøretøy i grønne farger og som er en del av Bring Citymail. Dette er i Norge en del av de tjenester som Posten tilbyr.

Tjenester
Bring Cargo – Nasjonal og internasjonal godstransport er med bil, båt, fly eller tog
Bring Express – Ekspress- og budleveranser
Bring Frigo  – Temperaturregulert logistikk av matvarer
Bring Parcels – Pakkedistribusjon
Bring Supply Services – Fjerdeparts logistikkløsninger
Bring Warehousing – Lagerløsninger for de fleste typer produkter
Bring Mail – Lokal, nasjonal eller nordisk distribusjon av brev, varer og reklame for bedrifter
Bring Citymail – Industriell post for bedriftskunder i Sverige
Bring Dialog – Kundedialog og CRM
Bring Transport – transport og logistikkløsninger i Norge, Norden og verden forøvrig

Referanser

Eksterne lenker
 

Norske logistikkselskaper
Norske statlige selskaper
Posten Norge
Selskaper etablert i 2005
Beihanguniversitetets sportsarena

Beihanguniversitetets sportsarena (kinesisk: 北京航空航天大学体育馆; pinyin: Běijīng Hángkōng Hángtiān Dàxué Tǐyùguǎn) eller Beihang University Gymnasium er en innendørsarena som ligger ved Beihanguniversitetet i Beijing i Kina. Arenaen har en kapasitet på 5 400. Under Sommer-OL 2008 ble vektløftingskonkurransene holdt her og under paralympiske leker 2008 vil også styrkeløftkonkurransene bli holdt ved arenaen.

Eksterne lenker 
 
 Olympic Venue Distribution overlay on Google Maps 

Arenaer under Sommer-OL 2008
Byggverk i Beijing
Chaoyang
Idrettsanlegg i Kina
Peder Lykkeberg

Peder Rudolph Lykkeberg (født 11. februar 1878, død  23. desember 1944) var en dansk svømmer som deltok i de olympiske sommerlekene i Paris i 1900.

Lykkeberg kom på tredjeplass i undervannsvømming. Han svømte 28,5 meter på 90 sekunder hvilket gav han poengsummen 147 (1 poeng per sekund og 2 poeng per meter).

OL-medaljer 
 1900  Paris -  Bronse i svømming, undervannsvømming

Referanser

Eksterne lenker 
 

Danske svømmere
Olympiske bronsemedaljevinnere for Danmark
Medaljevinnere under Sommer-OL 1900
Deltakere for Danmark under Sommer-OL 1900
Svømmere under Sommer-OL 1900
Personer fra Skanderborg
Fødsler i 1878
Dødsfall i 1944
Olympiske medaljevinnere i svømming
Fylkesvei 4528

Fylkesvei 4528 går mellom Soma og Bærheim i Sandnes kommune. Veien er 1,1 km lang.

Frem til 2019 hadde veien betegnelsen fylkesvei 329.

Kommuner og knutepunkter

 Soma
 Bærheim Golfpark
 Bærheim

Referanser

Eksterne lenker 
 Vegvesenets vegkart 
 

Fylkesveier i Rogaland
Veier i Sandnes
Jan Espen Kruse

Jan Espen Kruse (født 5. juli 1956) er en norsk journalist.

Liv og virke 

Kruse er fra Hønefoss, og var første gang i Sovjetunionen som 17-åring i 1973, etter å ha vunnet en stilkonkurranse. Kruse var allerede frilansjournalist i Ringerikes Blad og etter videregående studerte han blant annet russisk, før han begynte å arbeide i NRK. Kruse har arbeidet i NRKs utenriksredaksjon siden 1990. Han var NRKs korrespondent i Moskva fra 1991 til 1996, i Washington, D.C. fra 2003 til 2007 og på nytt i Moskva fra 2018 til 2022.

Publikasjoner 
 Skjebnetid for Russland: Kaos, krim og korrupsjon (1995)

Referanser

Eksterne lenker 
 
 
 Biografi hos NRK

NRK-korrespondenter
Personer fra Larvik kommune
Sejm (elv)

Sejm (russisk/ukrainsk: Сейм) er ei elv i Ukraina, og i Belgorod og Kursk oblast i Russland. Den er 748 km lang, med et nedbørfelt på 27 500 km². Den er elva Desnas største sideelv.  

Følgende byer ligger ved Sejm: Kursk, Rylsk, Putyvl, Kurtsjatov.

Eksterne lenker 
 

Elver i Belgorod oblast
Elver i Kursk oblast
Elver i Ukraina
Dnipros vassdragsområde
Sigurd Falkenberg Mikkelsen

Sigurd Falkenberg Mikkelsen (født 10. mai 1975) er en norsk utenriksjournalist. Han er ansatt i NRK og har dekket krigen i Irak siden invasjonen og krigen i Libanon sommeren 2006, samt vært stasjonert i Paris som såkalt stringer. Han tok over som NRKs Midtøstenkorrespondent i august 2011.

Etter videregående var han i et år i Nantes for å lære fransk. Deretter tok han grunnfag i historie ved Universitetet i Oslo og studerte senere statsvitenskap ved Sciences Po i Paris.

I februar 2006 kom Mikkelsen med dokumentarfilmen Irak: En hær i støpeskjeen , hvor han fulgte amerikanernes forsøk på å bygge opp en irakisk hær. Filmen er vist i flere europeiske land, Midtøsten og Japan.

Høsten 2006 var han reporter i den NRK-sendte Brennpunkt-dokumentaren Krigens ofre, som var en beretning om krigen i Libanon sommeren 2006.

I september 2008 gav han ut boka Siste stopp Bagdad, som handler om krigen i Irak. I boka setter han fokus på hvordan USA forsøker å amerikanisere Irak, men også om hva Irak-krigen gjør med irakerne. I tillegg til observasjoner går det en analytisk rød tråd gjennom hele boka; Hvordan han mener ting henger sammen, hvorfor krigen gikk fra vondt til verre. Om den amerikanske drømmen som ble knust. Boka handler også om Libanon under krigen med Israel sommeren 2006.

Bibliografi 
 Siste stopp Bagdad 2008 ISBN 9788202287894
 Før flommen - En reise i Talibans skygge 2011 ISBN 9788202336554
 Arabisk høst - Korrespondentbrev 2011-2016 2016  ISBN 9788202526689

Referanser

Eksterne lenker 
 Forfatterside hos Cappelen Damm

NRK-korrespondenter
Norske sakprosaforfattere
Personer fra tidligere Nøtterøy kommune
Personer fra Færder kommune
Fødsler i 1975
Torgeir Kvalvaag

Torgeir Kvalvaag (født 2. april 1942) er en norsk journalist og tidligere utenrikskorrespondent (NRK). 

Han ble født på Kvalvåg på Nordmøre. Etter Oslo Handelsgymnasium ble han cand.mag. på Universitetet i Oslo (UiO). I 1997 tok han i tillegg Forsvarets Høgskole. 

Hans journalistkarriere begynte i Associated Press i 1971 og deretter i Vårt Land i 1972. Han var ansatt i NRK fra 1973 til 2005, først som reporter og programleder i Dagsrevyen. I perioden 1986-1990 var han NRKs korrespondent i Midt Østen med base i Amman, Jordan. Han har også arbeidet for Norges Industriforbund og Norges Rederiforbund.

Referanser

NRK-journalister
NRK-korrespondenter
Fødsler i 1941
Olav Gran-Olsson

Olav Gran-Olsson (født 16. april 1939 i Trondheim) er en norsk journalist og NRK-medarbeider. Han gikk på Berg skole i Trondheim fra 1946 til 1953. I 1968 begynte han i NRK, hvor han den første tiden jobbet sammen med Erik Bye. Han jobbet fra 1970 i NRK Dagsrevyen, med spesielt ansvar for økonomisk journalistikk. Gran-Olsson var også i perioden (1973–1982) stasjonert som NRKs korrespondent i Bonn, Vest-Tyskland. Senere var han også korrespondent i Berlin.

Gran-Olsson er utdannet Siviløkonom fra Norges Handelshøyskole.

Gran-Olsson har vært rådsmedlem i Norsk-Tysk Selskap.

Eksterne lenker 
 Berg skoles Hall of fame: Olav Gran-Olsson

NRK-korrespondenter
Norske siviløkonomer fra NHH
Personer fra Trondheim kommune
Fødsler i 1939
Tron Gerhardsen

Tron Gerhardsen (født 22. september 1936, død 25. juni 2011) var en norsk journalist. Han var NRKs korrespondent i New York fra 1975 til 1979. På bakgrunn av sine opplevelser som sønn av Rolf Gerhardsen og nevø av Einar Gerhardsen utga han i 2009 boken Einar og Haakon, Rolf og jeg.

Under andre verdenskrig var Tron Gerhardsen og hans familie flyktninger i Sverige.

NRK-journalister
NRK-korrespondenter
Fødsler i 1936
Dødsfall i 2011
Tikhaja Sosna

Tikhaja Sosna (russisk: Ти́хая Сосна́) er ei elv i Belgorod og Voronezj oblast i Russland. Den er ei høyre sideelv til Don, og er 161 km lang, med et nedbørfelt på 4350 km².

Elva har sitt utspring i de østlige delene av Belgorod oblast, på sørøsthellingen av Det sentralrussiske platå. Den renner i nordøstlig retning inn i Voronezj oblast, og munner ut i Don rundt 15 km vest for byen Liski.

Ved Tikhaja Sosna ligger byene Birjutsj, Aleksejevka og Ostrogozjsk.

Elver i Belgorod oblast
Elver i Voronezj oblast
Dons vassdragsområde
Kvam Idrettslag (Steinkjer)

Kvam Idrettslag (stiftet 21. februar 1892) er et norsk idrettslag fra Kvam i Steinkjer. Lagene er fordelt på årsgruppene 12 til 19, både jenter og gutter. Fra 2009 er det lag helt opp til A-lag og dem ligger 5.divisjon. G14 er sammen slått med Følling Idrettslag.  I 1986 ble hjemmebanen Kvam idrettspark bygd.

Eksterne lenker 
 Kvam IL på Kvamssida.no

Idrettslag i Trøndelag
Idrettslag etablert i 1892
Fotballag i Trøndelag
Fotballag etablert i 1892
Håndballag i Norge
Skiklubber i Norge
Sport i Steinkjer
Emil Rausch

Emil A. Rausch (født 11. september 1883, død 14. desember 1954) var en tysk svømmer som deltok i OL 1904 i St. Louis. Han deltok også under Ekstralekene i Athen i 1906.

Under OL 1904 i St. Louis ble han olympisk mester i svømming to ganger. Han vant både 880 yards fri og 1 engelsk mile fri. Han kom på tredjeplass og fikk en bronsemedlaje på 220 yards.

OL-medaljer 
 1904  St. Louis -  Gull i svømming, 880 yards fri
 1904  St. Louis -  Gull i svømming, 1 engelsk mile fri
 1904  St. Louis -  Bronse i svømming, 220 yards fri
 (1906  Athen -  Sølv i svømming, 4 x 250 meter fri (Tyskland))

Eksterne lenker 
 

Tyske svømmere
Olympiske mestere for Tyskland
Olympiske sølvmedaljevinnere for Tyskland
Olympiske bronsemedaljevinnere for Tyskland
Medaljevinnere under Sommer-OL 1904
Deltakere for Tyskland under Sommer-OL 1904
Svømmere under Sommer-OL 1904
Medaljevinnere under Sommer-OL 1906
Deltakere for Tyskland under Sommer-OL 1906
Svømmere under Sommer-OL 1906
Personer fra Berlin
Fødsler i 1883
Dødsfall i 1954
Olympiske medaljevinnere i svømming
Nezjegol

Nezjegol (russisk: Нежеголь) er ei elv i Belgorod oblast i Russland. Den er ei venstre sideelv til Donets. Den er 75 km lang, med et nedbørfelt på . Middelvannføringen tre kilometer før munningen er .

Fem kilometer før munningen i Donets ligger byen Sjebekino.

Referanser 

Elver i Belgorod oblast
Bitjug

Bitjug (russisk: Битюг) er ei elv i Tambov og Voronezj oblast i Russland. Den er ei venstre sideelv til Don. Elva er 379 kilometer lang, og har et nedbørfelt på .

Bitjug ligger på Oka-Donsletta, og renner i nord-sør retning gjennom en bred og stedvis sumpete dal. Den vestre bredden er høy og skogkledd, mens østbredden er lav og består hovedsakelig av oppdyrket steppeland. Elva får storparten av sin vannføring fra snøsmelting, og middelvannføringen er på . Elva er islagt fra desember til månedsskiftet mars/april.

Ved elva ligger byen Bobrov.

Referanser 

Elver i Tambov oblast
Elver i Voronezj oblast
Dons vassdragsområde
Fylkesvei 4506

Fylkesvei 4506 går mellom Hommersåk og Hogstad i Sandnes kommune. Veien er 4,9 km lang.

Frem til 2019 hadde veien betegnelsen fylkesvei 340.

Kommuner og knutepunkter

Riska

Referanser

Eksterne lenker 
 Vegvesenets vegkart 
 

Fylkesveier i Rogaland
Veier i Sandnes